AMATA ฟื้นตัวรอบใหม่! บวกเกือบ 3% โบรกฯชูหุ้นเด่นกลุ่มนิคมฯ-รับผลดี EEC
AMATA ฟื้นตัวรอบใหม่! บวกเกือบ 3% โบรกฯชูหุ้นเด่นกลุ่มนิคมฯ-รับผลดี EEC แนะซื้อเป้า 35.70 บ. โดย ณ เวลา 15.46 น. อยู่ที่ระดับ 19.50 บาท บวก 0.50 บาท หรือ 2.63% ด้วยมูลค่าซื้อขาย 335.47 ล้านบาท  
13 ก.ค. 2561

ผู้สื่อข่าวรายงานว่า บริษัท อมตะ คอร์ปอเรชัน จำกัด (มหาชน) หรือ AMATA ณ เวลา 15.46 น. อยู่ที่ระดับ 19.50 บาท บวก 0.50 บาท หรือ 2.63% ด้วยมูลค่าซื้อขาย 335.47 ล้านบาท

บล.เอเซีย พลัส ระบุว่า พ.ร.บ. เขตพัฒนาเศรษฐกิจพิเศษ (EEC) ได้มีผลบังคับใช้ เมื่อ 15 พ.ค.  ที่ผ่านมา ซึ่งมีการเพิ่มสิทธิประโยชน์ เช่น เพิ่มระยะเวลาการเช่าที่ดินหรืออสังหาริมทรัพย์ในเขต EEC เพิ่มขึ้นเป็นสูงสุด 99 ปี (จากเดิม 50 ปี), ให้สิทธิลดภาษีเงินได้บุคคลธรรมดาเหลือ 17% จากเดิมขั้นบันไดสูงสุด 35% สำหรับต่างชาติที่เข้ามาทำงานใน EEC 3 จังหวัดได้แก่ ฉะเชิงเทรา, ชลบุรี และระยอง และอยู่ในอุตสาหกรรมเป้าหมาย เพื่อจูงใจให้เกิดการลงทุนจากนักลงทุนต่างชาติ
โดยรวมเป็น sentiment เชิงบวกต่อหุ้นในกลุ่มนิคมอุตสาหกรรม เนื่องจากจะทำให้ความต้องการที่ดินในนิคมฯ และราคาที่ดินในพื้นที่ EEC เพิ่มมูลค่าขึ้น หนุน Presales  และ Gross Margin ของกลุ่มนิคมฯให้เพิ่มขึ้นระยะยาว แนะนำ AMATA ([email protected]) และ WHA ([email protected]) เพราะมีที่ดินใน EEC มากสุดเป็น 2 ลำดับแรกกว่า 1 หมื่นไร่ และ  8.4 พันไร่  ตามลำดับ นอกจากนี้ยังมีบริการเกี่ยวเนื่องในระบบสาธารณูปโภคน้ำและไฟฟ้า รวมไปถึงคลังสินค้าให้เช่า ผลักดันกำไรให้มากขึ้น
บล.โนมูระ พัฒนสิน  ระบุว่า AMATA (Consensus TP27.09) พรบ. EEC ที่มีผลแล้ว จะเริ่มขับเคลื่อนปริมาณขายที่ดิน พร้อมๆกับ Recurring income หนุนแนวโน้มกำไรช่วงปีนี้ และจะเด่นเต็มที่ปีหน้า คาด +56% โดยระยะสั้น คาดกำไร 2Q18F โต y-y, q-q จากการโอนอสังหาฯที่เหลือ Backlog 1.5 พันลบ.
Valuation: ราคาหุ้นซื้อขายที่ PBV18F 1.25x (mean-0.8SD) ต่ำกว่าค่าเฉลี่ยย้อนหลังที่ 1.85 มองว่าเป็นจุดฟื้นตัวรอบใหม่และรอบนี้จะถูกขับเคลื่อนจากปัจจัยพื้นฐานของกิจการอย่างแท้จริง
Catalyst: ภาครัฐกระตุ้น กระทรวงคมนาคมเร่งประมูลโครงการต่างๆก่อนการเลือกตั้งปี 2019 + กระตุ้นการลงทุนจัดงาน Road Show EEC 17-21 ก.ค. นี้ที่ญี่ปุ่น